## FFURFLEN GAIS I NEWID DULL ASTUDIO (AR GANOL LEFEL)

## Rhaid cwblhau’r ffurflen hon pan mae myfyriwr yn dymuno gwneud cais i newid dull astudio ran o’r ffordd drwy lefel astudio.

Fel arfer gellir gwneud cais i newid dull astudio (o lawn amser i ran amser neu o ran amser i lawn amser) **cyn dechrau ar y lefel astudio** yn unig neu **4 wythnos ar y mwyaf** ar ôl dechrau ar y lefel astudio. Dylid gwneud ceisiadau o’r fath trwy MyTSD neu’r ffurflen briodol. I gael arweiniad pellach ar y broses**,** cysylltwchâ’ch Athrofa neu’r Gofrestrfa. Mewn amgylchiadau eithriadol, mae’n bosibl y caniateir i fyfyriwr newid dull astudio y tu allan i’r cyfnod amser arferol hwn.

Yn achos myfyrwyr rhyngwladol sydd wedi cael caniatâd i aros yn y DU fel myfyrwyr, **ni chaniateir iddynt newid dull astudio** o lawn amser i ran amser a pharhau yn y DU fel myfyriwr.

**Ni chaniateir** i fyfyrwyr sydd wedi **cwblhau Rhan 1 Gradd Meistr a Addysgir newid dull astudio yn ystod Rhan II** oni bai bod rhesymau argyhoeddiadol iawn dros wneud hynny.

Dylid cwblhau’r ffurflen hon dim ond os yw myfyriwr yn dymuno gwneud cais i newid dull astudio **fwy na 4 wythnos ar ôl dechrau ar y lefel astudio gyfredol (yn cynnwys myfyriwr rhan amser sydd wedi cwblhau blwyddyn o astudio rhan amser).**

Dylech gwblhau adrannau 1 i 4 y ffurflen, gan sicrhau eich bod yn rhoi tystiolaeth annibynnol i gefnogi eich cais. Dylech wedyn drefnu i’ch **Rheolwr Rhaglen** gwblhau adrannau 5 a 6. Dylid anfon y ffurflen wedi’i chwblhau i’r Swyddfa Academaidd i’w hystyried **dim ond ar ôl cwblhau pob adran yn llawn**.

**Darllenwch y nodiadau canllaw yng nghefn y ffurflen hon a gwnewch yn siŵr fod POB rhan o'r ffurflen wedi'i chwblhau.**

**Rhaid i chi gysylltu â’r Tîm Cymorth Ariannol o fewn Gwasanaethau Myfyrwyr (yng Nghymru) neu Dîm Cyllid y Campws (yn Birmingham neu Lundain) neu dîm cyfatebol mewn Sefydliad Partner Cydweithredol yn ogystal ag ymgynghori â’ch noddwr er mwyn dod i ddealltwriaeth glir ynglŷn â’r goblygiadau cyllido/fisa cyn gwneud cais i newid dull astudio. Nid yw’r Brifysgol, wrth gymeradwyo cais, yn gwarantu y bydd unrhyw grant neu fenthyciad allanol yn parhau.**

Bydd y Swyddfa Academaidd yn eich hysbysu o’r penderfyniad swyddogol terfynol ynglŷn â’ch cais drwy e-bost.

**Ni ddylech dybio bod eich cais wedi’i gymeradwyo tan ichi dderbyn hysbysiad ffurfiol o’r penderfyniad gan y Swyddfa Academaidd.**

|  |
| --- |
| Dylid e-bostio’r ffurflen wedi’i chwblhau’n llawn gyda’ch tystiolaeth ategol i: **aocases@pcydds.ac.uk**  |

**Bydd y Brifysgol fel arfer yn cydnabod derbyn eich cais ac yn anfon diweddariadau a’r canlyniad atoch trwy e-bost; felly mae’n bwysig eich bod yn darllen y negeseuon yn eich cyfrifon e-byst Prifysgol a phersonol yn rheolaidd.**

**Mae’r ffurflen hon ar gael yn electronig ar dudalennau gwe’r Swyddfa Academaidd:** <https://www.uwtsd.ac.uk/cy/swyddfaacademaidd/>

1. **Manylion y Myfyriwr:**

|  |  |
| --- | --- |
| Enw’r myfyriwr: |  |
| Rhif y myfyriwr: |  |
| Cyfeiriad: |  |
| Rhif ffôn: |  |
| Cyfeiriad e-bost: |  |
| Rhaglen astudio: |  |
| Lefel astudio: |  |
| Athrofa:  |  |
| Campws: |  |
| Dull astudio cyfredol: |

|  |  |  |
| --- | --- | --- |
| **[ ]** Llawn amser | **[ ]** Rhan amser | **[ ]** Dysgu o bell |

 |
| Manylion unrhyw newidiadau blaenorol o ran dull astudio: |  |

1. **Manylion y newid a geisir:**

|  |  |
| --- | --- |
| **[ ]**  **Llawn amser i ran amser** | **[ ]**  **Rhan amser i lawn amser** |

Bydd y cais, os caiff ei gymeradwyo, yn dod i rym fel arfer o’r dyddiad y cafodd eich Rheolwr Rhaglen y cais gorffenedig. Ni ellir ôl-ddyddio ceisiadau fel arfer oni bai y rhoddir tystiolaeth annibynnol argyhoeddiadol a cheir cefnogaeth lawn eich Rheolwr Rhaglen gyda rhesymau dilys ynghylch pam na chyflwynwyd eich cais mewn modd amserol.

1. **Eglurwch yn gryno pam bod angen gwneud cais i newid dull astudio:**

|  |
| --- |
|  |

1. **Tystiolaeth ddogfennol annibynnol wiriadwy:** Rhestrwch y ddogfennaeth rydych wedi’i hatodi i gefnogi’ch cais. Sylwer **NA** fydd y Swyddfa Academaidd yn ceisio tystiolaeth ar eich rhan – **eich cyfrifoldeb chi yw darparu hyn fel rhan o’ch cais**. Eich cyfrifoldeb chi yw darparu cyfieithiad a luniwyd gan gyfieithydd achrededig ar gyfer unrhyw ddeunydd sydd mewn iaith heblaw’r Gymraeg neu’r Saesneg – nid ystyrir dogfennau heb eu cyfieithu.

**Peidiwch ag atodi ffotograffau o natur graffig megis anafiadau neu rannau o’r corff na chaiff eu derbyn – tystiolaeth ddogfennol annibynnol wiriadwy yn unig sydd ei hangen.**

|  |
| --- |
| *Os ydych yn dal i aros am dystiolaeth, dylech nodi’r dyddiad disgwyliedig y caiff ei gyflwyno.* |

**Wedi i chi gwblhau’r adrannau uchod, dylech lofnodi’r ffurflen hon a’i hanfon at eich Rheolwr Rhaglen a gofyn iddo ef/hi gwblhau adrannau 5 a 6. NI ddylech gyflwyno’r ffurflen hon i’r Swyddfa Academaidd oni bai bod adrannau 5 a 6 wedi’u cwblhau gan yr aelod priodol o staff.**

**SYLWER: NI CHAIFF EICH CAIS EI BROSESU TAN I’R HOLL ADRANNAU GAEL EU CWBLHAU’N LLAWN AC Y DARPERIR TYSTIOLAETH ATEGOL.**

|  |
| --- |
| Rwyf wedi ymgynghori â’m noddwr er mwyn dod i ddealltwriaeth glir ynglŷn â’r goblygiadau cyllido cyn gofyn am newid y dull astudio a deallaf nad yw’r Brifysgol, wrth gymeradwyo cais, yn gwarantu y bydd unrhyw grant neu fenthyciad allanol yn parhau. **Mae cyflwyno cais celwyddog neu ddogfennaeth ffug yn fater difrifol ac fe’i hystyrir yn ymgais i ennill mantais annheg. Byddai hon yn drosedd academaidd ac ymdrinnir â hi dan y Gweithdrefnau Camymddwyn Academaidd neu Gamymddwyn Anacademaidd. Mae’r Brifysgol yn cadw’r hawl i wirio dilysrwydd unrhyw ddogfen(nau) a gyflwynir gennych neu ddatganiadau a wneir gennych yn y cais hwn.****Trwy deipio eich enw yn y blwch isod rydych chi’n llofnodi’r ffurflen hon yn electronig.** |
| **Llofnod y Myfyriwr:** |  | **Dyddiad:** |  |

1. **Ystyriaeth y Rheolwr Rhaglen o’r cais:**

|  |
| --- |
| **Dyddiad derbyn y cais gan y myfyriwr:** |
| **[ ]**  **Cefnogwyd** | **[ ]**  **Nis Cefnogwyd** |
| ***RHAID*** *i’r Rheolwr Rhaglen roi datganiad sy’n dangos bod y sefyllfa wedi’i gwerthuso ac yn nodi a ystyrir bod y cais i newid y dull astudio yn briodol ai peidio. Os yw’r myfyriwr wedi gofyn i’w gais gael ei gymhwyso’n ôl-weithredol a chefnogir hyn gan y Rheolwr Rhaglen, rhaid rhoi esboniad sy’n manylu pam na chyflwynwyd y ffurflen mewn modd amserol.* |

1. **Manylion y modylau a astudiwyd a’r cynllun ar gyfer cwblhau’r lefel ar ôl newid y dull astudio:**

|  |
| --- |
| ***RHAID*** *i’r Rheolwr Rhaglen roi manylion sut y cymhwysir y newid i’r dull astudio heb roi’r myfyriwr dan anfantais (mae’n bwysig rhestru’r holl fodylau a gwblhawyd hyd yn hyn, ynghyd â rhoi eglurhad ynghylch sut yr ymdrinnir â modylau sydd wedi’u cwblhau’n rhannol a rhoi cynllun clir ar gyfer cwblhau unrhyw fodylau sy’n weddill ar y lefel):* |

**Trwy deipio eich enw yn y blwch isod rydych chi’n llofnodi’r ffurflen hon yn electronig.**

|  |  |
| --- | --- |
| Enw’r aelod staff: |  |
| Llofnod: |  |
| Dyddiad: |  |

### NODIADAU CANLLAW I FYFYRWYR SY’N GWNEUD CAIS I NEWID DULL ASTUDIO

***Adran 2 – Newid a geisir***

Nodwch a ydych yn dymuno newid o lawn amser i ran amser neu o ran amser i lawn amser. Bydd y cais, os caiff ei gymeradwyo, yn dod i rym fel arfer o’r dyddiad y cafodd eich Rheolwr Rhaglen y cais gorffenedig. Ni ellir ôl-ddyddio ceisiadau fel arfer oni bai y rhoddir tystiolaeth annibynnol argyhoeddiadol a cheir cefnogaeth lawn eich Rheolwr Rhaglen gyda rhesymau dilys ynghylch pam na chyflwynwyd eich cais mewn modd amserol

***Adran 3 – Eglurhad ynghylch pam y gwneir cais i newid y dull astudio***

Dylech ddefnyddio’r adran hon i gyflwyno achos llawn a rhesymegol dros wneud cais i newid dull astudio, gan sicrhau eich bod yn egluro’n llawn sut a pham y bydd y newid i’r dull astudio yn caniatáu ichi gwblhau eich dyfarniad a pham bod angen y newid hwn.

***Adran 4 – Tystiolaeth ategol ar gyfer y cais***

Rhaid ichi sicrhau eich bod yn darparu tystiolaeth ategol annibynnol briodol. Nid ystyrir ceisiadau anghyflawn.

***Adrannau 5 a 6 – I’w cwblhau gan y Rheolwr Rhaglen***

Rhaid ichi ofyn i’ch Rheolwr Rhaglen gwblhau adrannau 5 a 6 y ffurflen hon. Rhaid i’ch Rheolwr Rhaglen ddarparu datganiad yn nodi a yw’n cefnogi’r cais ai peidio a rhestru’r holl fodylau a gwblhawyd hyd yn hyn ynghyd â rhoi eglurhad ynghylch sut yr ymdrinnir â modylau sydd wedi’u cwblhau’n rhannol a rhoi cynllun clir ar gyfer cwblhau unrhyw fodylau sy’n weddill ar y lefel.

Dylid anfon y ffurflen wedi’i chwblhau i’r Swyddfa Academaidd i’w hystyried. Fe’ch hysbysir yn ysgrifenedig o’r penderfyniad.

***Materion Cyllido***

Rhaid i chi gysylltu â’r Tîm Cymorth Ariannol o fewn Gwasanaethau Myfyrwyr (yng Nghymru) neu Dîm Cyllid y Campws (yn Birmingham neu Lundain) neu dîm cyfatebol mewn Sefydliad Partner Cydweithredol yn ogystal ag ymgynghori â’ch noddwr er mwyn dod i ddealltwriaeth glir ynglŷn â’r goblygiadau cyllido/fisa cyn gwneud cais i newid dull astudio. Nid yw’r Brifysgol, wrth gymeradwyo cais, yn gwarantu y bydd unrhyw grant neu fenthyciad allanol yn parhau. Wedi i gais i newid dull astudio gael ei gymeradwyo, gellir ei wrthdroi yn unig drwy wneud cais arall i newid dull astudio (ond gweler y nodyn canllaw isod ar newidiadau ychwanegol i’r dull astudio. Yn ogystal sylwch nad yw methiant i sicrhau parhad yn y cyllid wrth wneud cais i newid dull astudio yn cael ei ystyried yn rheswm argyhoeddiadol iawn).

***Budd-daliadau***

Gallai eich statws o ran dull astudio effeithio ar gyllid/budd-daliadau y gallwch wneud cais amdanynt. Os ydych chi’n byw yn y Deyrnas Unedig, mae’n bosibl na fyddwch yn gymwys i gael eich eithrio o’r Dreth Cyngor os byddwch yn newid o ddull astudio llawn amser i ran amser.

***Goblygiadau ar gyfer statws mewnfudo myfyrwyr tramor***

Os ydych yn fyfyriwr tramor ac wedi cael caniatâd i aros yn y DU fel myfyriwr, ni chaniateir ichi newid eich dull astudio o lawn amser i ran amser a pharhau yn y DU fel myfyriwr.

***Myfyrwyr Graddau Meistr a Addysgir ar Ran II (Traethawd Hir)***

Ni chaniateir i fyfyrwyr sydd wedi cwblhau Rhan 1 Gradd Meistr a Addysgir newid dull astudio yn ystod Rhan II oni bai bod rhesymau argyhoeddiadol **iawn** dros wneud hynny.

***Newidiadau ychwanegol i’r dull astudio***

Fel arfer ni chaniateir i fyfyrwyr sydd wedi newid dull astudio yn flaenorol newid dull astudio am yr eildro oni bai bod rhesymau argyhoeddiadol **iawn** dros wneud hynny.

***Adolygu penderfyniad i beidio â chymeradwyo cais***

Os na chaniateir eich cais i newid dull astudio, mae’n bosibl y cewch wneud cais i’r penderfyniad gael ei adolygu trwy gwblhau’r **Ffurflen Gais i** **Adolygu** **Canlyniad** **(Atodiad SC11)**. Dylid ei chyflwyno i’r Swyddfa Academaidd, i’w derbyn ddim mwy nag 14 diwrnod ar ôl yr hysbysiad o’r penderfyniad. Gweler adran 25 o Bolisi Amgylchiadau Lliniarol y Brifysgol am fanylion y gweithdrefnau ar gyfer gwneud cais am adolygiad o’r penderfyniad a’r rhesymau a all fod yn sail i gais am adolygiad.

Ceir rhagor o wybodaeth ym Mholisi Amgylchiadau Lliniarol y Brifysgol ar: <https://www.uwtsd.ac.uk/cy/amdanom/swyddfa-academaidd/llawlyfr-ansawdd-academaidd>

**MAE’R DDOGFEN HON AR GAEL HEFYD YN SAESNEG**